**Manipulacija žanrovima – čitatelji dobili reklamu umjesto informativnog teksta o poznatom glumcu**

Zamjena novinrskih žanrova jedna je od mogućnosti manipulacije čitateljima. Po mom mišljenju o upravo takvoj vrsti manipulacije riječ je u članaku pod naslovom "Američka zvijezda operirana u Hrvatskoj! Prva gospođa Trump mi je rekla da imate vrhunskog stručnjaka. Već vidim bolje nego u zadnjih 10 godina!"

Članak je objavljen na portalu "Jutarnji list" 16. 10. 2018. u rubrici Life/zdravlje. Ustvari taj članka manipulira na dva načina jer i naslov je svojevrsna manipulacija. Taj naslov ima karakteristike clickbait naslova. Umjesto nekih dramatičnih informacija koje sugeriraju riječi u naslovu da je operiran u Hrvatskoj, članak je ustvari reklama za Klinku Svjetlost. Ta klinika je poznatom glumcu **Armandu Assanteu** oprerirala oči. Nije to bila nikakva po život opasna operacija već skidanje dioptrije. U članku je nekoliko puta spomenuto ime klinike u kojoj je izvršena operacija, a uz fotografiju poznatog glumca nalaze se i dvije fotografije glumca i vlasnika klinike **Nikice Gabrića**.

U članku je citirana i izjava vlasnika klinike. On kaže kako je poznati glumac bilo gdje u svijetu mogao operirati svoje oči. I zatim u narednoj rečenici dodaje slijedeće: "Upravo ta činjenica pomaže nam da privučemo i mnoge druge pacijente iz inozemstva, s obzirom da je njegovo zadovoljstvo dodatna potvrda kvalitete i vrhunske razine usluge koju pružamo.“

Rekla bih da je iz istog razloga, privlačenja novih pacijenata, napisan i ovaj članak, a ne kako bi nekog informirao o poznatom glumcu. Također mislim da Assante nije niti čuo za Kliniku Svjetlost dok mu vlasnik nije ponudio suradnju. Pretpostavljam da je vlasnik pozvao i novinare Jutarnjeg lista. Da je urednik postupio u skladu s novinarskim kodeksom ovom je članku trebao dodati oznaku PROMO. Ovako su čitatelji izmanipulirani jer su umjesto informativnog teksta o poznatom glumcu pročitali reklamu za Kliniku Svjetlost. /**Ivona Siladi**, 7.b/